open-index/open-wikipedia-markdown huggingface dataset:
ثورة إيڤايلو

[تصغير|بلغاريا فـ تواخر ا[لقرن 13. المناطق اللي وقعات فيها ثورة إيڤايلو مبيّنين بنقاط حمر]]
**ثورة إيڤايلو** كانت وحدة من أهم الثورات الشعبية اللي عرفاتها بلغاريا فـ القرن 13، و بدات فـ عام 1277. هاد الثورة تزعمها راجل بسيط من عامة الشعب سميتو إيڤايلو، و كان من الفلاحين. ف داك الوقت، كانت بلغاريا كتمر من ظروف صعيبة: المجاعة، الفساد، و هجمات التاتار من الشمال، و الملك كونستانتين تيخ ماكانش قادر يحمي البلاد ولا يوفّر الأمن للشعب.

بسباب هاد الأزمات، إيڤايلو قدر يجمع عدد كبير من الفلاحين و البسطاء، و دارو تمرد ضد الحكم الملكي. الغريب ف الأمر هو بلي هاد الراجل البسيط قدّر يربح بزاف ديال المعارك ضد جيش الملك و حتى ضد التاتار، و ولا معروف وسط الشعب. فـ عام 1278، ولى ڭاع ملك بلغاريا بعدما تزوج هجالة (أرملة) الملك السابق ماريا پالايلوجينا كانطاكوزيني، و دار حكومة شعبية ل فترة قصيرة.

لكن السلطة القديمة ماعجبهاش الحال، و بدات كتآمر عليه ب مساعدة الإمبراطورية البيزنطية، اللي كانت باغية تتحكم ف بلغاريا. و مع مرور الوقت، و بسباب الخيانة و الإنقسامات الداخلية، إيڤايلو ضعاف و فقد الدعم ديال بعض الناس، و هرب عند المنݣول يطلب المساعدة. كاينين روايات كتقول بلي تقتل تما، لكن مصيرو الحقيقي بقى مجهول. و وخا الثورة ما نجحاتش على المدى البعيد، بقات فـ الذاكرة ديال البلغار كمثال حي على الشجاعة ديال الشعب البسيط، و كـ رمز ديال مقاومة الفساد و الطغيان. إيڤايلو اليوم كيتعتابر بطل شعبي فـ تاريخ بلغاريا، و حكايتو ما زال كيتعلموها الناس على بلي ثورة نابعة من الشعب الحقيقي.

من غير المعارك اللي دارها إيڤايلو ضد الملك و التاتار، كانت عندو رؤية مختالفة على الحكم. كان باغي يحكم البلاد ب السمية ديال الشعب، و يدافع على الفقرا و الناس المظلومين، و هاد الشي خلاه ياخذ دعم كبير من عامة الناس. ف هاد الوقت، كانت فكرة بلي فلاح بسيط يولي ملك بحال شي حاجة مستحيلة، ولكن إيڤايلو قلب الموازين، و ولا رمز ديال التغيير.

الإمبراطورية البيزنطية ماكانتش فرحانة ب داكشي اللي وقع ف بلغاريا، حيث كانت باغية تحافظ على النفوذ ديالها ف المنطقة. و ب التالي، دعمات ملك آخر باش يحارب إيڤايلو و يطيحو. من بعد مواجهات طويلة و مؤامرات سياسية، قدرو خصوم إيڤايلو يرجعوه ل وضعية الهارب. توجه للمنݣول، اللي كانو واحد القوة عظمى ف داك الوقت، و طلب منهم الدعم باش يرجع للسلطة، لكن الوثائق التاريخية ما كاتعطيناش تفاصيل دقيقة على المصير النهائي ديالو. بعض المصادر كيقولو بلي تقتل، و بعضهم كيقولو بلي بقى منسي ف ديار المنݣول.

اليوم، المؤرخين كيشوفو بلي ثورة إيڤايلو كانت من أوائل المحاولات ديال الديمقراطية الشعبية فـ أوروپا الشرقية، و تحقيق العدالة الإجتماعية و حقوق الفقرا، وخا ماكاينش دليل بلي إيڤايلو هضر نيت على هاد لمفاهيم. القصة ديالو كاتعطي إلهام بلي التغيير يمكن يجي حتى من أبسط الناس، إيلا كانو شجعان و عندهم دعم شعبي.

## مصادر

## مزاود
* John V.A. Fine – *The Late Medieval Balkans: A Critical Survey from the Late Twelfth Century to the Ottoman Conquest*, University of Michigan Press, 1994.
* Dimitri Obolensky – *The Byzantine Commonwealth: Eastern Europe, 500–1453*, Praeger Publishers, 1971.
* Treadgold, Warren – *A History of the Byzantine State and Society*, Stanford University Press, 1997.

تصنيف:بلغاريا
تصنيف:لقرن 13 ف بلغاريا
تصنيف:1277 ف ؤروپا
تصنيف:1278 ف ؤروپا
تصنيف:1279 ف ؤروپا
تصنيف:1280 ف ؤروپا
جواد شامي

**جواد شامي** (مزيود ف 22 شتنبر 1962، توفى ف 12 دجنبر 2024) سياسي و بيزنيسمان مغريبي. شامي كان عضو ف مجلس النواب على مدينة مكناس، و قبل من داكشي لمندوب لعام ديال لمعرض الدولي د لفلاحة ف لمغريب (سيام). و كان عضو ف حيزب لپام.

## حياتو
تزاد جواد شامي ف مكناس. لواليد ديالو هوّ عبد العزيز الشامي و لواليدة ديالو لحاجة بنونة. دار التعليم د لإبتدائي و الليسي ف نفس لمدينة، و خدا لباكالوريا ف 1981. خدا ليصونس ف إدارة المقاولات من مدرسة إدارة و تسيير لأعمال ف باريز، فرانسا، و ديپلوم ديال السلك التالت ف ستراتيجية لمقاولات من لمعهد لفرانساوي ديال التدبير ف الدارلبيضا.

توفى شامي ف كلينيك ف مكناس ف الساعات اللولة ديال نهار لخميس 12 دجنبر 2024، بعد معاناة طويلة معا لمرض. تّدفن ف مقبرة سيد الشريف الوافي مور ڭنازة حضرو ليها بزاف د الشخصيات د السياسة و لأعمال.

## كاريير
### ف لبيزنيس
كان شامي بيزنيسمان عندو نشاطات إستتمارية متنوعة، ما بين توزيع الطونوبيلات و لماكينات د لفلاحة، و لأنشطة د لفلاحة و الصناعات د لماكلة. كان رئيس ديال لكونفدرالية لعامة د مقاولات لمغريب، جهة مكناس تافيلالت، و سيّر عدد ديال الشركات.

ساهم شامي بشكل كبير ف تطور لمعرض الدولي د لفلاحة من نهار بدا، و دار بزاف د الجهد باش يولي أكبر لأحدات لفلاحية الدولية و مرجع عالمي ف لقطاع لفلاحي، و كان شاد منصب ديال لمندوب لعام ديال لمعرض من 2006 تال 2023.

### ف السياسة
كان شامي عضو ف مجلس النواب على مدينة مكناس، و عضو ف لمكتب السياسي ديال حيزب لأصالة و لمعاصرة (پام). و كان عضو منتاخب ف مجلس جماعة مكناس.

### ف لأعمال لخيرية
كان شامي عضو ف عدد ديال الجمعيات لمدنية، بحال نادي الليونز، و كان عضو ف لمجلس لإداري ديال مركز لمكفوفين و عضو مؤسس ديال جمعية لأطلس للأشخاص مالين لإحتياجات لخاصة.

## مصادر

تصنيف:وفيات 2024
تصنيف:ناس د مكناس
تصنيف:ناس تزادو ف مكناس
تصنيف:ناس توفاو ف مكناس
فكرت عاميروڤ

**فكرت عاميروڤ** (تزاد ف 22 نونبر عام 1922 ف مدينة ݣانجا - توفى ف 20 فبراير 1984 ف باكو) مولحن و موسيقي أذربيجاني معروف، فنان الشعب ديال الجمهورية الأذربيجانية الإشتراكية السوڤياتية (1965)، فاز ب جائزة الدولة السوڤياتية (1949 1980)، بطل العمل الإشتراكي (19.11.1982)، فاز ب جائزة الدولة ديال الجمهورية الأذربيجانية الإشتراكية السوڤياتية (1974).

## الحياة ديالو
تولد فكرت عاميروڤ ف 22 نونبر، 1922 ف مدينة ݣانجا. ف عائلة المغني الشهير، و الملحن مشيدي جميل عاميروڤ. قرا ف لافاك ديال الموسيقى ف ݣانجا، و من بعد ف لافاك ديال الموسيقى ف باكو. ف عام 1939 دخل للمعهد د الموسيقى ف باكو. تم فين غادي يقرا أسس الموسيقى الشعبية الأذربيجانية من عزير حجيبكوڤ. اللي كان مدير ديالو و المدير الفني ديال لفيلهارمونيا، و زيدون مدير المدرسة الموسيقية ف مدينة ݣانجا، بين 1942 و 1945.

فكرت عاميروڤ دار الأوپيرا لغنائية-النفسية اللولة ف أزيربيدجان و كانت كتسمى ب أوپيرا "سيڤيل"، اللي كتبها كاتب أزيربيدجاني مشهور هو جعفر جبارلي. كانت أول مرة تعرض فيها هاد العمل على المسرح ف مسرح أكاديمية الدولة الأزيربيدجانية للأوپيرا و البالي، سنة 1953. فكرت عاميروڤ عندو الكتاب واحد سميتو "ف عالم الموسيقى" (1983).

مات فكرت عاميروڤ نهار 20 فبراير، 1984 و تدفن ف زنقة الشرف ف باكو.

## مؤلفات ديالو

### الأوپيرا

* الولدوز (1948)
* سوييل (1952)

[تصغير|بالي ألف ليلة و ليلة ف مسرح الموسيقا ([بيلاروسيا)]]

### الأوپيريت

* "ساحر القلب" (1943)
* "الخبر الطيب" (1945)
* عينيك الواضحة (1946)

### البالي

* " شور" (مقام سيمفونيك) - قصة خريكرافي (1968) 
* "العرش النسيمي" (1973)
* الفاتحين الخزر (1975)
* ألف ليلة وليلة (1979)
* "نزمي" "سيمفونيا" (1984)

## مصادر

تصنيف:وفيات 1984
تصنيف:زيادة 1922
تصنيف:لموسيقا
تصنيف:أزيربيدجان
شامل أصڭاروڤ

**شامل أصݣاروڤ** أولا **شامل أسكيروڤ**  با، مزيود ف 1929، كالباجار - توفى ف 20 ماي 2005، ف مدينة باكو) عالم و شاعر و باحت كردي فتاريخ الأكراد ف أزربيجان. كان زعيم الجالية الكردية الكبيرة ف كالباجار المؤسس و المدير السابق ديال المتحف الكردي ف كيلبجار و رئيس تحرير جورنال *دنج كورد* الكردية اللي كانت كتنشر ف الفترة من 1991 حتى 2004 ف باكو، أزربيجان. دار شامل أصݣاروڤ طرجمة ل قصة الحب الكردية الكلاسيكية *مم وزين* للغة الأزربيجانية و كتب شي سبعطاش كتاب من بينها *فرهنج*، الديكسيونير الكردي الأزربيجاني، اللي تنشر عام 1999 ب معاونة من مؤسسة سوروس.

## مصادر

تصنيف:زيادة 1929
تصنيف:زيادة 1928
تصنيف:شوعارا د لقرن 20
تصنيف:وفيات 2005
تصنيف:أزيربيدجان
تصنيف:كتاتبيا و كتاتبيات
تصنيف:مؤسس قومي
هيدايت حيدروڤ

**هيدايت حيدروڤ** (تولد نهار 27 يوليوز 1997) هو لعّاب د جودو أزربيجاني. عندو ميدالية برونزية ف بطولة العالم ف وزن 73 كيلوݣرام جوج مرات عام 2018 و 2019، و عندو ميدالية دهبية ف أولمپياد باريس 2024 ف الوزن ديال قل من 73 كيلوݣرام.

## حياتو
هيدايت حيدروڤ تولد ف 27 يوليوز 1997 في ألاكساڤا، أزيربيدجان. منين كانت عندو تلت سنين، تحركات عائلتو ل باكو. بدا اللعب ديال الجودو ف ست سنين من عمرو. عام 2013 ربح بطولة أزربيجان ديال الجودو، و ف عام 2015 فاز ب بطولة العالم د الشباب. ف عام 2017 فاز بالذهب ف بطولة ؤوروپا، دا الميدالية البرونزية ف دورة ݣراند سلام ف باريز.

ف عام 2019 فاز حيدروڤ ب الميدالية البرونزية ف بطولة العالم و الألعاب الأوروپية. وفعام 2024 ولى بطل أولمپي فباريز، بالفوز ديالو فالنهائي على لاعب الجودو الفرانساوي جوان-بنجامين غابا، وجاب العز لأزربيجان حيت فاز ب أول ميدالية ذهبية أولمپية فالجودو من بعد 16 عام. كيما فاز ب بطولة ؤروپا و العالم ف نفس العام، وهكا ولى أول رياضي أزربيجاني كيحقق هاد الإنجاز.

فغشت 2024 حيدروڤ تكرم من عند رئيس أزربيجان إلهام عليف. و تعطى لو وسام "المجد" كتقدير و عتراف ب النجاحات ديالو ف الألعاب الأولمپية.

## مصادر

تصنيف:ناس حيين
تصنيف:زيادة 1997
تصنيف:رياضة
تصنيف:أزيربيدجان
هاشم محمدوڤ

**هاشم محمدوڤ** (بالأزربيجانية: Qaşım Maqomed oğlu Maqomedov) هو لعّاب د الطايكواندو روسي و أزربيجاني، جاب لميدالية الفضية ف دورة الألعاب الأولمپية 2024. بطل ؤوروپا ف عام 2023.

## حياتو.
تولد هاشم محمدوڤ نهار 9 غشت 1999 ف داغستان. وْهُوَ مْنْ أصل أڤاري.

ف نونبر 2012 ربح مع المنتخب الروسي للشباب حيت كان الكاپيتان ديال الفرقة فالبطولة الدولية من الفئة "أ" ف كرواتيا.

عام 2015 حقق بزاف ديال الإنتصارات فبطولات روسيا. من بعد تحرك لأزربيجان.

هو عضو فالمنتخب الوطني الأزربيجاني ديال الطايكواندو.

فبطولة ؤوروپا د الطايكواندو للشباب عام 2015 جاب ميدالية برونزية.

ف التالي ديال نونبر 2016 فاز بالميدالية الفضية فبطولة العالم للشباب فكندا مع فرقة أزربيجان، بعد ما خسر فالنهائي كونتر يون تشانݣ اللي هو من كوريا الجنوبية.

ف يناير 2017 ولى بطل أزربيجان فطايكواندو ف باكو.

ف ماي 2017 فاز بالميدالية الفضية ف دورة الألعاب الرابعة للتضامن الإسلامي.

ف 9 غشت 2022 دا الميدالية البروونزية ف دورة الألعاب الإسلامية الخامسة ف قونية (تركيا).

ف فبراير 2023 جاب الدهب فكاس الرئيس التركي ف طايكواندو (إسطنبول).

ف مارس 2023 فاز ب الميدالية الدهبية ف بطولة هولندا المفتوحة (إيندهوڤن).

ف يونيو 2023 جاب ميدالية برونزية فالألعاب الأوروپية التالتة اللي تنظمات ف كراكوڤ (پولونيا).

ف غشت 2023 فاز ب الميدالية الدهبية ف بطولة ؤوروپا د الطايكواندو د عام 2023 (طالين إسطونيا).

ف أكتوبر 2023 فاز ب الميدالية البرونزية ف البطولة المفتوحة ف قطر (الدوحة).

ف نونبر 2023 فاز ب الميدالية الدهبية ف بطولة كاس البلقان (صاراييڤو لبوصنة ؤلهرسك) ف وزن حتى ل 63 كلݣ.

ف دجنبر 2023 فاز ب الميدالية الدهبية ف بطولة سلسلة الجائزة الكبرى د الطايكواندو ف فئة الوزن الأولمپي ف مدينة ووشي (الشينوا). هادا الفوز عطاه الڤيزا للمشاركة فالألعاب الأولمپية الصيفية 2024.

ف أبريل 2024 دا الميدالية البروزية ف بطولة ؤوروپا في بيلݣراد.

ف 13 غشت 2024، تكرم هاشم محمدوڤ ب وسام "خدمة الوطن من الدرجة الثانية" كتقدير للإنجازات ديالو ف الألعاب الأولمپية ف باريز و للمساهمات ديالو باش يزيد للقدام ب الرياضة الأزربيجانية.

## مصادر

تصنيف:ناس حيين
تصنيف:زيادة 1999
تصنيف:أزيربيدجان
تصنيف:تيكواندو
تصنيف:رياضة
تيريس كاسڭرين

**ماري تيريس فورڭيت كاسڭرين**، تزادت ف 10 يوليوز 1896 ف مونتريال وماتت في نفس المدينة نهار 3 نونبر 1981، كانت مرا إصلاحية، و نسائية وسياسية كيبيكية.

مابين عوام 1920 و 1940 خدمت مع نساء أخرين ف الإعتراف بحقوق المرا، وخاصة يكون عندهم الحق ف التصويت و الترشح للإنتخابات على مستوى كيبيك. و كانت أول مرا منتخبة لقيادة حزب سياسي في كندا و كيبيك ف داك الوقت.

## مصادر

تصنيف:زيادة 1896
تصنيف:وفيات 1981
تصنيف:بيوغرافيا د نسا
تصنيف:كيبيك
سوپر ماريو 64

**سوپر ماريو 64** (؛ ) هي واحد لعبة ڤيديو من نوع پلاتفورم د 3D طوراتها نينتندو إنترتاينمنت أناليسيس أند ديڤيلوپمنت لنظام النينتاندو 64.

دات اللعبة شي جوج سنين باش تكون معدّلة ما بين 7 شتنبر 1994 و 20 ماي 1996، ولكن جات لفكرة ديالها من شيݣيرو مياموطو ف عام 1993. خرجات مع النينتاندو 64 ف 23 يونيو 1996 ف الجاپون، ف 29 شتنبر 1996 ف لميريكان و ف 1 مارس 1997 ف ؤروپا.

## مصادر

تصنيف:لوعاب د تيليجو
تصنيف:سوپر ماريو
تصنيف:1996
يوهانا دونال

**يوهانا دونال** (ب ) (14 فبراير 1939 - 20 فبراير 2010) كانت سياسية من لوطريش و أول وزيرة د لمرا ف لوطريش.

## حياتها
[يسار|تصغير| القبر ديال دونال ف [ڤيينا]]
نهار 22 يناير 2010 دخلت ف شراكة مدنية مع شريكتها القديمة آنيماري أوفرايتر.

ماتت نهار 20 فبراير 2010 بعد شهر من الشراكة المدنية، ف الدار ديالها ف ݣرابرن. جنوب لوطريش و كرموها بالدفن ف الروضة ديال *إرينݣراب Ehrengrab* أولا "مقبرة لفخامة" ف المقبرة الصونطرال ديال ڤيينا.

## التقدير والتكريم.
[يسار|تصغير|الساحة ديال يوهانا دونال ف [ڤيينا]]
لوطريش كرمات هاد السيدة ب تسمية واحد الساحة ب سميتها هي "ساحة يوهانا دونال" ف ڤيينا اللي تفتحات سنة 2012.

## منشورات مختارة

* يوهانا دونال: إين politisches Lesebuch. مانديلباوم-فيرلاݣ. 2013. ISBN 978-3-85476-407-6 مرفوعة ب النݣليزية شوف من أصل ف 2022-01-25.

## مصادر

## زيد قرا

* 
* 

تصنيف:وفيات 2010
تصنيف:زيادة 1939
تصنيف:لوطريش
تصنيف:سياسة
تصنيف:ؤروپا
ذا توم أند جيري شو

**ذا توم أند جيري شو** () هو روسوم ميريكاني من إنتاج وارنر بروز أنيمايشون وترنر إنترتاينمنت. تعرض هاد لمسلسل ل لمرة لّولة ف قناة تيليتون ف كانادا ف 1 مارس 2014، و بعد ف لميريكان ف كارتون نيتوورك و ف بومرانݣ. ف 2021، بدات عرض ديالها ف بومرانݣ SVOD و ف التطبيق د كارتون نيتوورك.

## لحلقات

## لمصادر

تصنيف:مسلسل روسوم د التلفازة
تصنيف:كارتون نيتوورك
تصنيف:بومرانݣ
خز (توضيح)

هادي صفحة د التوضيح، كلمة **خز** يمكن يكونو عندها هاد لمعاني:

* خز (): سمية عامة ديال مجموعة د لورڭانيزمات لي ماشي عشوب ولايني كاتدير لفوطوسانتيز بحالها و أغلبية كاتعيش ف لبحر.
* أدال (): مصطلح لي كيتخدّم على مستعمرات ديال لخز و سيانوباكتيريا عايشين ف سامبيوز معا خيوط ديال لفڭيع، لخميرة و لباكتيريا.
* خز لبر (): عشوب لي كيغطيو السطوح، متلا ديال الصخور، كيعيشو ف لبر ف لبلايص لفازڭين و لمضللين.

تصنيف:صفحة توضيح
فاطمة بوبكدي

**فاطمة بوبكدي** (تزادت نهار 17 ماي 1970 ف كازا) هي مخرجة، و كاتبة سيناريو، و مسرحية مغربية. قرات الإخراج السينمائي ف المغرب و تخرجات من ISADAC. معروفة ب الأفلام ديالها اللي كتستلهمهم من الفولكلور المغربي.

## حياتها
من بعد تدريب مسرحي قصير ف كازا، ومن بعد ف لمعهد لعالي د لفن لمسرحي و التنشيط الثقافي ف الرباط، كتاشفات فاطمة بوبكدي باللي عندها ميل للإخراج. خدمات فـ1995 مع فريدة بورقية كا مساعدة مخرج. و من بعد عام، بدات كتكتب السيناريوهات مع مخرجين بحال محمد إسماعيل، حسن بنجلون و عبد المجيد رشيش. فـ1999، دارت أول فيلم تلفزيوني ديالها اللي عنوانو **باب الأمل**. و فـ2006، خدات ثلاثة د الجوائز ف الدورة الثانية ديال لمهرجان لوطني د لفيلم لأمازيغي على فيلم **حمّو أونامير** (الجائزة الكبرى و أحسن إخراج) و فيلم **إيموران** (أحسن سيناريو). و فـ2021، خرجات أول فيلم سينمائي طويل ديالها ب عنوان **أناتو**.

المخرجة، اللي كتهضر ب العربية و الأمازيغية، عندها شغف كبير ب الثقافة الأمازيغية، و كتعتمد ف بزاف د الأعمال ديالها على اللغة الأمازيغية كلغة أساسية. و نفس الشي بالنسبة للفولكلور و التاريخ المغربي، اللي كيرجعو بزاف كمواضيع رئيسية ف الأفلام ديالها.

## فيلموگرافيا

* *كابران حماد* (2005) 
* *حمو أونامير* (2006)
* إيموران (2006)
* *باب الأمل (2006) *
* *أناتو* (2021) 

## مصادر

تصنيف:زيادة 1970
تصنيف:ناس حيين
تصنيف:مقالات تكتبو ف لإديتاطون لموازي ديال ربيع د ويكيميديا ؤروپا الشرقية و لوسطانية 2025
تصنيف:مومتيلة مغريبية
لعربي بنتركة

**لعربي بنتركة** (مزيود ف 1945 ف الدارلبيضا، توفى ف 20 دجنبر 2024) إعلامي و كاتب مغريبي.

## لكاريير
لتاحق بنتركة ب لإداعة و التلفازة لمغريبية ف 1962. قدّم كتر من 30 برنامج ديال الراديو و التلفازة ف مجالات ديال التقافة و لفن و لأداب و لمجتمع و الترفيه.

نشر عدد ديال لكتابات و لإبداعات لمكتوبة ف الجورنالات و لمجلات لمغريبية و لعربية.

## خدمتو
### مسرحيات
* القرية (1976)
* راجل ولد مو (1989)
* واحة الفرح (خدمة مشتاركة، 1989)

### سيناريو د أفلام
#### وتائقيات
* المدينة المهجورة
* قصة الصخرة
* عنداك يتحدث الموج
* واحات تافيلالت
* متحف الأسلحة (فاس)

#### أفلام روائية
* الضحية (1986)
* شادية
* قصر السوق
* الطيابة

## مصادر

تصنيف:زيادة 1945
تصنيف:وفيات 2024
تصنيف:ناس تزادو ف الدار البيضا
لطيفة ڭندوز

**لطيفة ڭندوز** (مزيودة ف 1950، توفات ف 21 دجنبر 2024) توارخية و أستادة جامعية مغريبية.

كانت أستادة ف جامعة محمد لخامس ف الرباط. كانت خدات الدوكتورا ديالها ف علم التاريخ من نفس الجامعة، و نشرات عدد ديال لمؤلفات التاريخية، سيرتو على التاريخ د الطباعة و النشر ف لمغريب.

كانت أمينة عامة ديال جميعة رباط لفتح و عضوة ف الجمعية لمغريبية د لبحت التاريخي.

## خدمتها
* المنشورات المغربيّة منذ ظهور الطباعة إلى سنة 1956

## مصادر

تصنيف:زيادة 1950
تصنيف:وفيات 2024
تصنيف:أكاديميين مغاربا
جامع أرسلان خانه

**جامع أرسلان خانه** (ب ) هي واحد الجامع من القرن الـ13 ف أنقرة، تركيا.

## الموقع
هاد الجامع كاين ف الحومة القديمة ديال أنقرة، حدا قلعة أنقرة. كاين على علو ديال 947 ميترو، و كيطل على مدينة أنقرة ف الإحداثيات: 39°56′12″ شمال، 32°51′55″ شرق.

## التاريخ
تبنى هاد الجامع فـ1290، فالعهد ديال السلطان مسعود الثاني من سلاجقة الأناضول. و كيعتابر من أقدم الجوامع اللي باقيين واقفين ف تركيا. اللي بناه هو المهندس أبوبكر محمد. هاد الجامع تدار بأمر من جوج ديال الزعما من طائفة "آهي" سميتهم حسام الدين و حسن الدين. ولكن فـ1330، تصلح على يد زعيم آخر من نفس الطائفة سميتو شرف الدين، و داكشي علاش تسمّى الجامع ب سميتو. و من بعد ما تدارو فيه شي تصلاحات صغار، تدار ليه ترميم كبير ما بين 2010 و 2013 من عند مديرية الأوقاف العامة.

## البناية
البناية عندها شكل مربع و تيساع ديال 400 ميترو مربع علاين، وفيها منارة وحدة. السقف ديالها من الخشب، و كيتسند على 24 عمود خشبي كبير. فيها 3 بيبان و 12 سرجم. المحراب مزوّق ب زليج ديال السلاجقة. و معظم مواد البني اللي تستعملات فيها جاو من بنايات قديمة.

الضريح ديال شرف الدين كاين قدّام الجامع. و كان تمثال ديال سبع مدفون ف الحيوط ديال جامع شرف الدين، و داكشي علاش الناس كيسميوه "جامع أرسلان خانه"، يعني "دار السبع".

## التصاور

فيشي:Arslanhane_Cami,_2019_11.jpg|المنارة
فيشي:Arslanhane_Camii,_2023_75.jpg|الباب الرئيسي
فيشي:Arslanhane_Cami,_2019_04.jpg|القوس الزخرفي ديال الباب الغربي
فيشي:Arslanhane_Camii,_2023_15.jpg|السقف الخشبي ديال الجامع
فيشي:Arslanhane_Camii,_2023_23.jpg|تفاصيل المنبر
فيشي:Arslanhane_Camii,_2023_22.jpg|تفاصيل المنبر
فيشي:Arslanhane_Camii,_2023_18.jpg|تفاصيل المنبر
فيشي:Arslanhane_Mosque_-_Mihrab_02.jpg|المحراب
فيشي:Arslanhane_Camii,_2023_42.jpg|تفاصيل المحراب
فيشي:Arslanhane_Camii,_2023_47.jpg|تفاصيل المحراب
فيشي:Arslanhane_Camii,_2023_31.jpg|تفاصيل المحراب
فيشي:Arslanhane_Camii,_2023_70.jpg|ستعمال السپوليا فالحيطان لبرانية


## مصادر


تصنيف:جوامع
تصنيف:تركيا
سبيطار ماتر دي

**سبيطار ماتير ديي** () لمعروف ب بساطة ب سمية ماتر دي، هو سبيطار عمومي فـ مدينة مصيدة فـ مالطا، كاياخد حالات مستعجلة و كايقدّم خدمات عامة و تخصصية. تفتح فـ 2007 و عوّض سبيطار سانت لوك. هاد السبيطار تابع لـ جامعة مالطا و كيستعملوه حتى فـ التعليم و التدريب ديال الطلبة فـ ميدان الطب.

## التاريخ
السبيطار تحلّ نهار 29 يونيو 2007، و ولا كيعوّض سبيطار سانت لوك ك سبيطار عمومي رئيسي. المجمع كيغطي مساحة ديال 250,000 ميترو مربع، و فيه 825 ناموسية و 25 قاعة عمليات.

البني دارتو شركة سكانسكا مالطا JV، و هي فرع ديال الشركة السويدية سكانسكا. المشروع كان مخطط باش يكلف جوايه 50 مليون ليرة مالطية (علاين 116 مليون يورو)، ولكن التكاليف طلعات بزاف وصلات لكثر من 250 مليون ليرة مالطية (علاين 582 مليون يورو).

شركة سكانسكا تكلّفت ب لبني ديال سبيطار عام جديد ف مالطا، و سبيطار ماتر دي اللي كيتعتبر "أحدث ما كاين" كلف كثر من 700 مليون يورو. ولكن من بعد، تكتشف بلي سكانسكا ستعملات سيمة بجودة عيانة، نفس النوع اللي كيستعملوه عادة ف لبني ديال الطروطوارات. و بسباب هاد الشي، السبيطار ما قدرش يبني إيطاجات إضافية ولا يصاوب هيلوپاد (موقف ديال لهيليكوپطيرات) فوق السطح.

## التواصل مع جامعة مالطا
السبيطار كاين حدا جامعة مالطا، و كيضمّ كليات العلوم الصحية، الطب و الجراحة، و جراحة السنان ف جناح خاص ب المدرسة الطبية. قبل جايحة كوڤيد-19، كان السبيطار كيحتاوي على مكتبة العلوم الصحية، اللي هي فرع ديال مكتبة جامعة مالطا.

## مركز الأورام السير أنتوني مامو
مركز السير أنتوني ماما ل أمراض لكونصير ستقبل أول 50 مريض براني نهار 22 دجنبر 2014. بدا التنقيب على المركز ف 2010 و لبني ديالو بدا ف 2012. المركز مسمّي على السمية ديال أول رئيس د جمهورية مالطا، السير أنتوني مامو. تكلف علاين 52 مليون يورو، و كيحتاج علاين 8 ملايين يورو ف لعام لتشغيل ديالو.

المركز كيوفّر علاج إشعاعي متطور كثر ب تخدام جوج ماكينات جابوهم من مركز لييدز سپنسر، اللي تمّ تقديمهم ف 2013. هاد الماكينات كتسمح ب علاج إشعاعي أدق و بجرعات أقوى، اللي كتقلّل مدة و عدد الجلسات. الحكومة المالطية كتفكّر توسّع خدمات العلاج الإشعاعي باش تشمل زرع الخلايا الجذعية الذاتية. زيدون كيناقشو إنشاء وحدة للتجارب السريرية باش يستافدو المرضى المالطيين من أدوية جديدة مازالت ما دخلاتش للسوق.

عدد الناموسيات ف المركز زاد من 78 ف سبيطار بوفا لـ113، و عدد لكلينيكات د المرضى لبرانيين تزاد من 2 لـ12. نوع العلاج الكيماوي اللي كيتعطى مطور كتر. عدد ناموسيات الرعاية التلطيفية تزاد من 10 ف بوفا لـ16. لماكينة د رنين مغناطيسي جديدة غتعاون ف تقليل الليستات الإنتظار. المرضى و عائلاتهم كيتبعوهم قبل، ف لوقت و بعد العلاج، و كاين تكوين أكثر للعاملين. ف يوم الإفتتاح، توظّفو 47 محترف جديد ف المركز.

## مزاود

* 

## مصادر

تصنيف:مالطا
تصنيف:تأسيسات د 2007 ف مالطا
ماري كوري

**ماريا سالوميّا سكودوڤسكا-كوري** (النطق ب الپولونية: [ˈmarja salɔˈmɛa skwɔˈdɔfska kʲiˈri]؛ السمية الأصلية سكودوڤسكا؛ تولدت نهار 7 نونبر 1867، و توفات نهار 4 يوليوز 1934)، اللي معروفة ب سمية ماري كوري (/ˈkjʊəri/ كوري؛ النطق ب الفرانساوية: [maʁi kyʁi])، كانت عالمة ديال الفيزيك و الشيمي من پولونيا و من بعد ولات عندها الجنسية لفرانساوية ، و قدمات أبحاث رائدة ف مجال لفيزيك النووية.
هي كانت أول مرا كتربح جائزة نوبل، و أول شخص كيربح جائزة نوبل جوج مرات، و الوحيدة اللي ربحات جائزة نوبل ف جوج مجالات علمية مختالفة. راجلها، پيير كوري، كان شريكها ف الفوز بالجائزة اللولة ديالها، و ب هادشي ولاو أول وحدين متزوجين كيربحو جائزة نوبل. العائلة ديال كوري عندها ف لمجموع خمس جوائز نوبل (ربحاتها تا بنتها إيرين جوليو كوري معا راجلها). فـ1906، كانت أول مرا تولي پروفيسورة ف جامعة باريس.

ماري كوري تزادت ف مدينة وارسو، ف مملكة پولونيا، و كانت جزء من الإمبراطورية الروسية. قرات ف جامعة طيارة سرية ف وارسو و بدات التدريب العلمي ديالها تماك. فـ1891، و هي عندها 24 عام، مشات ورا ختها الكبيرة برونيس لافا باش تقرا ف باريس، تما فين خذات الشواهد العليا ديالها و دارت البحوث العلمية ديالها من بعد. فـ1895 تزوجات ب الفيزيائي لفرانساوي پيير كوري، و شاركو جايزة نوبل ديال الفيزيا فـ1903 مع الفيزيائي هنري بيكيريل على الخدمة الرائدة ديالهم ف النظرية ديال "النشاط الإشعاعي" – وهو المصطلح اللي هي اللي خترعاتو. فـ1906، پيير كوري مات ف كسيدة ف الزنقة ف باريس. ماري ربحت جائزة نوبل ديال الشيمي فـ1911 على الإكتشاف ديال عناصر الپولونيوم و الراديوم، ب ستعمال تقنيات هي اللي خترعاتها باش تعزل النظائر المشعة.

## جوائز نوبل
ف شهر دجنبر 1903، الأكاديمية الملكية السويدية د لعلوم عطات جائزة نوبل د فيزيك ل پيير كوري، ماري كوري، و هنري بيكيريل، "كتقدير للخدمات الكبيرة اللي داروها ف البحوث المشتاركة ديالهم على الظواهر الإشعاعية اللي كتاشفها الپروفيسور هنري بيكيريل". ف البدية، اللجنة كانت ناوية تكافئ غير پيير كوري و هنري بيكيريل، ولكن واحد العضو ف اللجنة كان كيدافع على حقوق العالِمات، الرياضي السويدي ماݣنوس ݣوستا ميتاݣ-ليفلر، نبه پيير على الوضع، ومن بعد ما تشكا، تزادت سمية ماري كوري على الترشيح. ماري كوري كانت أول مرا ف العالم كتاخد جائزة نوبل.

## الحرب العالمية اللولة
ف الحرب العالمية اللولة، ماري كوري فهمات باللي الجرحى خاصهم يتعالجو بأسرع ما يمكن. شافت باللي خاص يكونو مراكز ديال الشعا قراب من الخطوط الأمامية باش يعاونو الجراحين ف الميدان، و حتى باش يقدرو يتفاداو القطيع ديال الأطراف إيلا كان ممكن ينجى الطرف. من بعد دراسة سريعة ف الشعا، التشريح، و ميكانيك ديال الطوموبيلات، جمّعات معدات ديال الشعا إكس، طوموبيلات، و مولدات ديال الضو، و طورات وحدات ديال شعا متنقلة اللي ولّات معروفة بالإسم الشعبي "الصغار ديال كوري" (Petites Curies). ولات مديرة ل خدمة الشعا ديال الصليب الحمر و أسسات أول مركز عسكاري ديال الشعا ف فرانسا، اللي بدا يخدم ف اللخر ديال 1914. فاللول كانو كايعاونوها طبيب عسكاري و بنتها إيرين اللي كانت عندها 17 عام، و ساهمات ف تركيب 20 طونوبيلة شعا متنقلة و زادت على 200 وحدة شعا ف سبيطارات الميدان ف السنة اللولة ديال الحرب. من بعد، بدات كتدرّب نسا أخريات باش يعاونوها كمساعدات.

## مصادر

تصنيف:زيادة 1867
تصنيف:وفيات 1934
تصنيف:ناس ربحو جايزة نوبل د الشيمي
تصنيف:ناس ربحو جايزة نوبل د لفيزيك
تصنيف:پولونيين
تصنيف:فرانساويين
ضومبرا

يسار|تصغير
**ضومبرا** ولّا **دونݣ بو لا** (冬不拉) آلة وترية قديمة ديال قومية الكازاخ. و عند شي عائلات كازاخية، كل واحد يقدر يعزف شي مورسوات ب هاد لآلة. كتستعمل هاد الآلة حتى عند الطادجيك و الأوزبك و التاتار ف الموسيقا الشعبية التقليدية ديالهم. و ف الهضرة الكازاخية، كلمه "ضونݣ " كتعني الصوت ديال الآلة الموسيقية، و "بو لا" كتعني لاكورد ديال لوتار. الضونݣ بولا عندو تاريخ طويل حيت جا ف لول من منطقة شينجيانݣ ف الشينوا ف القرن التالث قبل الميلاد. الضونݣ بولا مصنوع من الخشب، و الشكل ديالها بحال شي معلقة كبيرة. و هاد الآلة الموسيقية كترافق الموسيقيين المحليين ديال الكازاخيين فينما مشاو، و ف الليل منين تيكونو الناس داخلين ل ديورهم تيبقاو يلعبو بيها و يغنيو و يشطحو مع الفاميلا، و يتمتعو بالسعادة و الرشوق و النشاط ديال العائلة.

ف عام 2012 تصنعات واحد النسخة إليكطرونية من هاد الآلة *elektrodombyra*.

## التاريخ

بانت آلة الضومبرا أول مرة ف لقرون لوسطانية. على سبيل المثال، الأعمال ديال أبو نصير الفارابي كتهضر على آلة موسيقية كتشبه الضومبرا. و علاين ف كل بلاد ف آسيا الوسطى كتلقى هاد الآلة. و ف القرن اللي فات، بانو بزاف ديال الملحنين و لعازفين الضومبرا الكبار، بحال كورمانݣازي و كازانݣاب و تاتيمبيت.

و بانت كتر الأهمية ديال آلة الضومبرا ف تقافة كازاخستان منين تكلاصت ف الروجيستر ديال التراث الثقافي اللامادي، ف نونبر 2014. وفي عام 2018، طلقات كازاخستان يوم الدومبيرا. اللي كيتحتافل به كيوم وطني فكازاخستان فنهار لحد لول من شهر يوليوز من كل عام.

## مصادر

تصنيف:لموسيقا
تصنيف:آلة د لموسيقا
تصنيف:ؤروپا
تصنيف:شطيح
كورمانڭازي ساڭيرباييڤ

**كورمانݣازي ساݣيرباييڤ** (ب الكازاخية: Құрманғазы Сағырбайұлы)  هو مولحين وموسيقي وفنان شعبي كازاخستاني. تولد ف عام 1818 ف (Bukey Horde) (دابا مقاطعة زاناكالا، كازاخستان الغربية). و تدفن عام 1896 ف منطقة أستراخان ف ڤولݣا التحتانية ف روسيا

ف عام 1993، تدارت تصويرة ساݣيرباييڤ على ورقة نقدية من فئة 5 تينݣ كازاخستاني. و على تنبر كازاخستاني عام 1998.

تسمى المعهد الوطني الكازاخستاني رسميا ب السمية ديال ساݣيرباييڤ.

## حياتو

* 1823 - تولد ف مقاطعة زاناكالا الحالية.
* 1836-1840 - بعد على السرحة و تفرغ تمامًا للموسيقى. سافر عبر المنطقة مع الكويشي أوزاخ.
* 1830-1840 - طوّر الموهبة ديالو كملحن، و كتب عشرات المورسوات الموسيقية (الكوي).
* 1845-1850- سافر ف ويدان زيم و ساݣيز، ب الإضافة ل مناطق مانݣيستاو و أوستيورت. عاش بين فاميلتو من جهة مو، توريمورات و نارينباي، ف أرض شعب آداي.
* 1850- بعد الرجوع ديالو من مانݣيستاو، تحبس ف أورينبورݣ، ولكن دغيا هرب.
* 1857 - تحبس مرة خرى ف حبس أوردا ف 26 شتنبر.
* 1857- هرب من الحبس ف البداية ديال نونبر.
* 1875-1860 - تخبع ف دواور و عروبيات مختالفين.
* 1860-1863- رجع لبلادو.
* 1864- تحبس مرة خرى ف أوردا ب تهمة الهروب، و تهموه بسرقة ديال الكسيبة، و تحكم عليه بالحبس لمدة عامين و سبع شهور.
* 1868 - تلقى مع الصحفي ن. ساڤيتشيڤ.
* 1868 - تحبس ف أورينبورݣ.
* 1870- دعاوه لأستراخان و تحبس عاوتان. تما فاش تلاقى مع رجل كالميكي سميتو سارانݣاب، و هرب من الحبس.
* 1882 - تشد ف الحبس ديال كراسنويارسك.
* 1884- طلب المساعدة من الحاكم ماكاش بيكموخاميدوڤ، اللي عطاه پاسپور و الإذن ب السفر.
* 1885-1890- تحول ل ساخما، و كتب "كوي ديماليس" اللي كتعني فاللغة الكازاخية (الراحة).
* 1890-1895 -عاش حياتو تيصيد و تيدرب الطلبة.
* 1896 - مات ف ألتينݣار، مقاطعة ڤولودارسكي، منطقة أستراخان.

## مصادر

* 

تصنيف:وفيات 1896
تصنيف:زيادة 1823
تصنيف:لموسيقا
تصنيف:كازاخستان
لإقتصاد ديال ؤروپا

تصغير|لبلدان د ؤروپا على حساب الناتج الداخلي لخام للفرد
**لإقتصاد ديال ؤروپا** كيشمل علاينً 748 مليون نسمة موزعين على 50 دولة.

ف هاد المقال، كلمة "ؤروپا" و لمشتقات ديالها محسوبين فيها حتى بعض الدول اللي جزء من التراب ديالها داخل ؤروپا، بحال تركيا، أزيربيدجان، و جورجيا، و حتى الدول اللي كاينة ف آسيا ولكن حدا ؤروپا و كيتبعو ثقافياً للقارة الأوروپية، بحال أرمينيا و قبرص.

كاين تفاوت كبير ف الثروة بين دول ؤروپا، و هادشي باين علاين على حسب الخط اللي كان كيقسم ؤروپا فـ وقت الحرب الباردة. ولكن كاينين دول اللي قدرو يتجاوزو هاد التقسيم، بحال: اليونان، البرتغال، صلوڤينيا، تشيكيا، ليتوانيا، لاتڤيا، و إسطونيا.

أغلب الدول الأوروپية عندها ناتج داخلي خام للفرد (GDP per capita) كثر من المتوسط العالمي، و كيتعتابرو دول متقدمة بزاف. ولكن، كاينين شي دول اللي، وخا كتاخد نقط مزيانة فـ مؤشر التنمية البشرية (HDI)، باقين نسبياً فقيرة ب المقارنة مع الآخرين.

ؤروپا كتتوفر على كثر من 50 تريليون دولار ف الأصول البنكية.

* **[[لمملكة لمتحدة|المملكة المتحدة]]** كتستحوذ على 25% من هاد المجموع (يعني علاين 12 تريليون دولار)
* **[[فرانسا]]** عندها 20% (علاينً 10 تريليون)
* **[[ألمانيا]]** عندها 15% (جوايه 7 تريليون)

أما فـ مجال تدبير الأصول المالية (Assets under management)، ؤروپا كتوصل لـ كثر من 20 تريليون دولار.

* **المملكة المتحدة** كتحتافظ بـ 40% من هاد الرقم (8 تريليون)
* **فرانسا**: 20% (4 تريليون)
* **ألمانيا**: 12% (2 تريليون)

الجوج مدون اللي كيتعتابرو أقوى قتصادياً فـ ؤروپا هوما لندن و باريس، و كل وحدة فيهم عندها ناتج داخلي خام (GDP) فوق 1 تريليون دولار.

لندن و باريس هما مراكز قتصادية كبار فـ ؤروپا، حيث كاين فيهم:

* **بورصة لندن** (London Stock Exchange)
* و**يورونيكست باريس** (Euronext Paris) و هوما أكبر بورصات فـ ؤروپا من ناحية القيمة السوقية.

## مصادر

تصنيف:ؤروپا
تصنيف:قتيصادات على حساب لقارة
تصنيف:قتيصاد د ؤروپا
الطريق ديال البلطيق

[تصغير|السلسلة د الناس لي ربطات لعواصم د بلدان لبلطيق [طالين، ريݣا و ڤيلنيوس]]
**الطريق ديال البلطيق** (أولا كما كيسمّيوه حتى "سلسلة الحرية") كانت مظاهرة سياسية سلمية وقعات نهار 23 غشت 1989. ف هاد النهار، علاين جوج مليون ديال الناس شبكو يديهم و دارو سلسلة بشرية طويلة كتوصل لـ 690 كيلومتر، وك تدوز من تلاتة د لبلدان لبلطيقية: إسطونيا، لاتڤيا، و ليتوانيا. ف داك الوقت، هاد لبلدان كانت مازال محتلة و مضمومة للإتحاد السوڤياتي، و كان المجموع ديال السكان فـ هاد الدول علاين ثمنية د لمليون.

الحكومة المركزية فـ موسكو كانت كتشوف هاد الدول بلي راهم غير جمهوريات من بين جمهوريات لإتحاد السوڤياتي، و ماشي دول مستاقلة.

المظاهرة ديال "الطريق د البلطيق" كانت مستوحاة من حتجاجات سابقة سميتها "نهار الشريط لكحل" اللي كانت كتوقع ف مدون غربية فـ الثمانينات. هاد المظاهرة جات باش تخلّد الذكرى الخمسين ديال تيفاقية مولوطوڤ–ريبنطروپ، اللي كانت ما بين لإتحاد السوڤياتي و ألمانيا النازية، واللي تقسمو فيها دول بحال پولونيا، فينلاندا، إسطونيا، لاتڤيا، ليتوانيا، و رومانيا كمناطق نفوذ بيناتهم. هاد الإتفاق كان سباب كبير ف إندلاع الحرب العالمية الثانية فـ شتنبر 1939، و تبعو الإحتلال السوڤياتي للدول البلطيقية فـ يونيو 1940.

الحدث ديال سنة 1989 تنظم من عند الحركات اللي كانت كتنادي بالإستقلال ف دول البلطيق، بحال راهڤاريني فـ إسطونيا، طاوطاس فرونطي فـ لاتڤيا، و ساجوديس فـ ليتوانيا. الهدف ديالهم كان هو يجبدو الإنتباه العالمي، و يورّيو بلي الشعوب ديالهم باغية الإستقلال، و كاين تضامن قوي بين الدول ب تلاتة. هاد الحدث توصف فـ العالم بلي راه حملة إعلامية ناجحة بزاف، و كان مشهد مؤثر بزاف من الناحية العاطفية و كيشد الإنتباه من الناحية البصرية.

هاد الحدث كان فرصة مهمة للنشطاء ف دول البلطيق باش يفضحو الحكم السوڤياتي، و ما يخليوش قضية الإستقلال تبقى غير مسألة سياسية، بل حتى قضية أخلاقية، فيها الحق و الكرامة ديال الشعوب. السلطات السوڤياتية ردّات ب كلام قاسي و حاد، ولكن ما دارت حتى شي خطوة بنّاءة باش تقرّب وجهات النظر بين دول البلطيق و باقي الإتحاد السوڤياتي.

## مصادر

تصنيف:1989 ف إسطونيا
تصنيف:1989 ف ليتوانيا
تصنيف:1989 ف لاتڤيا
تصنيف:1989 ف لإتحاد السوڤياتي
تصنيف:تاريخ ديال بلدان لبلطيق
يوليا سانينا

**يوليا أوليكساندريڤنا بيبكو** (بالأوكرانية: Юлія Олександрівна Бебко)، و كنيتها قبل الزواج **هولوڤان** (Головань)، تزادت نهار 11 أكتوبر 1990، معروفة فنّياً ب سمية **يوليا سانينا** (Юлія Саніна)، هي مغنية أوكرانية، و كتلعب الدور ديال القائدة ديال فرقة الروك البديل الأوكرانية *The Hardkiss*.

## حياتها
يوليا سانينا تزادت فـ11 أكتوبر 1990 فـ كييڤ، اللي كانت مازال تابعة للإتحاد السوڤياتي (فـ داك الوقت كانت سميتها الجمهورية السوڤياتية الأوكرانية). كبرات فـ عائلة ديال الفنانين و الموسيقيين.

أول مرة طلعات فوق الخشبة كانت عندها 3 سنين، و كانت كـ تغني مع فرقة موسيقية كان كيسيرها باها. من بعد، بدات كتغني بوحدها كمغنية سولو، و شاركات حتى فـ مجموعات ديال الأطفال، و حتى فـ فرقة كبيرة ديال الدجاز.

فـ2005، تخرّجات يوليا من المدرسة الموسيقية ديال الدجاز و الفن الاستعراضي. من بعد، دخلات تقرا فـ معهد الفيلولوجيا اللي تابع ل جامعة تاراس شيڤتشينكو الوطنية فـ كييڤ، و خدات شهادة الماستر فـ الدراسات الفولكلورية (يعني التراث الشعبي) فـ2013.

و فاش كانت كتقرا فـ الجامعة، بدا عندها هتمام بالصحافة.

## مصادر

تصنيف:زيادة 1990
تصنيف:ؤكرانيين
تصنيف:ناس حيين
لإنتيحار ف كازاخستان

**لإنتيحار ف كازاخستان** هو سبب كبير للوفاة اللي ماشي طبيعية ف لبلاد و قضية جتماعية طولات بزاف. على حساب التقرير ديال منظمة الصحة العالمية د عام 2011، من بين ݣاع اللي كيتبلغ على الوفاة ديالهم بسباب لإنتيحار ف العالم كل عام، كتلقى 3.23% من كازاخستان. الانيتحار بين المراهقين والشباب مشكلة كبيرة فلبلاد. ف الفئة العمرية اللي بين 15 و 49، لإنتيحار كيمثل 12,2% من مجموع الوفيات ف كازاخستان.

## إحصائيات
ف لبلاد كاين عدد كبير من حالات لإنتيحار بين البنات من سن 15 حتى 19 عام، و بالنسبة للولاد، هي ثاني أعلى معدل من بعد روسيا. و بين 1999 و 2008، واحد التقرير ديال اليونيسيف ديال 2009 بين باللي بين 1999 و 2008 عدد حالات لإنتيحار بين الشباب ف لبلاد تزادت ب نسبة 23 ف المية

و على حساب ريسا شيير، رئيسة لجنة حماية الطفل ف وزارة التربية ف كازاخستان، كاين عدة عوامل مورا رتفاع معدلات لإنتيحار بين الناس اللي مازالين صغار ف العمر، بحال:

* المعيور و التعدو ف المدارس.
* غياب أولا فقدان القيم.
* الضصارة و قلة التربية.
* لإنعزال.

## إنتيحار الشباب
على حساب اليونيسف و المنظمة الدولية للصحة، كازاخستان عندها أعلى مستوى من لإنتيحار بين الأشخاص اللي ف العمر ديالهم بين 15 و 19 سنة ف العالم. كازاخستان جات التانية عالميا ف لإنتيحار ديال المراهقين و اللولة ف لإنتيحار ديال لبنات.

على حساب واحد الدراسة دارتها اليونيسف ف خمسة د المدون كازاخستانية مع 1700 مراهق، كانت القضايا الإجتماعية و المشاكل العائلية و نقص الدعم من بين الأسباب الكبيرة ديال لإنتيحار بين المراهقين. و على حساب نفس الدراسة، فا لآباء الكازاخستانيين كيدوزو غير 20 دقيقة من "الوقت الممتع" مع ولادهم يوميا.

## مصادر

تصنيف:كازاخستان
تصنيف:أسطانا
الحرب ديال القوقاز

**حرب القوقاز** (ب ) كانت صراع عسكري فـ القرن 19 بين الإمبراطورية الروسية وشعوب من شمال القوقاز اللي كانو كيقاومو ضد التوسع و السيطرة الروسية ف المنطقة. هاد الحرب كانت عبارة على سلسلة من المعارك اللي شنها الجيش الإمبراطوري الروسي و المستوطنين القوزاق ضد السكان الأصليين بحال: الأديغ، الأبازينين، الؤبيخ، الشيشان، و الداݣستانيين، فـ الوقت اللي كانت فيه روسيا القيصرية باغية توسع النفوذ ديالها.

روسيا سيطرت على طريق الجيش الجورجي اللي كيمر وسط القوقاز، و هاد الشي فرّق الحرب ل جوج د لأجزاء: الجزء الغربي اللي كان معروف بـ الحرب الروسية–الشركسية، و الجزء الشرقي اللي كان فيه غزو الشيشان و الداجستان. باقي الأراضي فـ القوقاز (بحال جورجيا الشرقية، جنوب داݣستان، أرمينيا و أذربيجان) تْضمو للإمبراطورية الروسية ف مراحل مختالفة ديال القرن 19، كنتيجة للحروب ما بين روسيا و بلاد فارس. أما جورجيا الغربية، فا خداتها روسيا من العثمانيين فـ نفس الفترة.

## مصادر

تصنيف:لعنف بين لمسيحيين و لمسلمين
تصنيف:تطهير عرقي
تصنيف:مطايفات د لقرن 19
تصنيف:لقرن 19 ف جورجيا
موسى السعدي

**موسى السعدي** (توفى ف 30 ماي 2025) سياسي مغريبي لي كان وزير ديال الطاقة ف حكومة عصمان التانية و حكومة بوعبيد اللولة و التانية و حكومة لعمراني التالتة. ف حكومة لعمراني الرابعة ولّى وزير د السياحة.

## لكاريير
داز السعدي من عدد د المناصب منها: وزير د السياحة ف حكومة لعمراني الرابعة (أبريل 1985 تال 11 غشت 1992)، وزير ديال الطاقة و تامنجميت من أكتوبر 1977 تال أبريل 1985، و قبل من داكشي كان كاتب الدولة ديال التجارة و الصناعة و تامنجميت و التجارة لبحرية من 25 أبريل 1974 تال أكتوبر 1977 (حكومة عصمان اللولة).

## عضويات
السعدي كان ف فترات شاد مناصب رئيس مجلس و نائب رئيس مجلس لحزب الديمقراطي لوطني و عضو ف إتحاد لوطن لعربي الدولي.

## مصادر

تصنيف:وفيات 2025
تصنيف:وزير مغريبي
تصنيف:سياسي مغريبي
تصنيف:زيادة 1937
تصنيف:ناس د وجدة
عبد الحق لمريني

**عبد الحق لمريني** (مزيود ف 31 ماي 1934 ف الرباط، توفى ف 2 يونيو 2025) هوّ توارخي و سياسي مغريبي لي كان مؤرخ لمملكة. شد تا لمناصب ديال الناطق الرسمي ب سمية لقصر لملكي من 29 أكتوبر 2012. و قبل من داكشي كان مدير التشريفات لملكية و لأوسمة.

## صغرو قرايتو
تزاد عبد الحق لمريني ف الرباط، و ختم لقرآن ملي كان صغير، و نسخ 60 حيزب كاملة ب يديه. قرا ف ليسي مولاي يوسف ف الرباط، و خدا ديپلوم من معهد الدراسات لعليا لمغريبية ف 1960. خدا ليصونس ف لأداب من كلية لأداب ف الرباط ف 1962، و موراها ديپلوم ديال الدراسات لعليا من معهد الدراسات لعربية و لإسلامية لعليا التابع ل جامعة سطراسبورڭ ف 1966. ف 1973، خضا دوكتورا من نفس الجامعة، و ف 1989 خدا دوكتورا د الدولة ف لأداب من جامعة سيدي محمد بن عبد الله ف فاس.

## لكاريير
خدم لمريني أستاد د مواد لعربية ف ليسي بن ياسين ف لمحمدية، و ليسي لحسن التاني ف الرباط. و قرّا مادة التربية لوطنية ف لمعهد لملكي د الشبيبة و الرياضة من 1960 تال 1965. مابين 1964 و 1965 كان رئيس ديوان كاتب الدولة ف التعليم التقني و تكوين لكواضر. و كان عضو ف إتحاد كتاب لمغريب.

### لقصر لملكي
تعيّن ملحق ب مديرية التشريفات و لأوسمة مابين 1965 و 1972، و ولّى مكلف ب مهمة ف وزارة لقصور لملكية و التشريفات و لأوسمة من 1972 تال 1998. ف 1998 ولى مدير ديال التشريفات لملكية و لأوسمة. بعدما خرج حسن أوريد من منصب الناطق الرسمي ب سمية لقصر لملكي ف يونيو 2005، بقى لمنصب خاوي حتى شدو عبد الحق لمريني ف 29 أكتوبر 2012.

## مؤلفات ديالو

* الجيش المغربي عبر التاريخ، الطبعة اللولة عام 1968، صدرات الطبعة لخامسة مراجعة و مزيود فيها عام 1997، و صدرات ليها ترجمة ب لفرانساوية عام 2000، و صدرات ليه الطبعة السادسة عام 2011.
* الشعر الجهاد في الأدب المغربي، أطروحة الدوكتورا، 1968، طبعاتها وزارة لأوقاف و الشؤون لإسلامية ف جوج ڭزوات عام 1996 و صدرات ليها طبعة جديدة و مراجعة ف جزء واحد عام 2010 ف منشورات الزاوية.
* دليل المرأة المغربية، جوج ڭزوات: 1993 - 2000.
* «مدخل إلى تاريخ المغرب الحديث من عهد الحسن الأول إلى عهد الحسن الثاني»، وزارة الشؤون الثقافية، 1996.
* الشاي في الأدب المغربي، سلسلة شراع. ڭزو57. سنة 1999،
* محمد الخامس الدراسات و الشهادات، 1988.
* «الحسنيات» ف تلاتة د لڭزوات: 1975 - 1979 - 1983.
* جلالة الملك الحسن الثاني الإنسان و الملك. 1985

## جوائز
* 1968: جائزة لمغريب د لكتاب، على كتابو: «الجيش المغربي عبر التاريخ»
* 1997: جائزة عبد الله ڭنون د لآداب و الدراسات لإسلامية، على كتابو: شعر الجهاد في الأدب المغربي.
* 2000: وسام لإستحقاق لمدني الصبليوني ب رتبة الصليب لأعظم
* 15 يناير 2005: وسام الصليب لكبير د إيزابيلا لكاطوليكية

## مصادر

تصنيف:توارخي مغريبي
تصنيف:ناس د الرباط
تصنيف:وفيات 2025
تصنيف:ناس تزادو ف الرباط
تصنيف:زيادة 1934
تصنيف:توارخيا مغاربا د لقرن 20
لانا ديل ريي

**إليزابيط وولريدج ڭرانت** (مزيودة ف 21 يونيو 1985) لمعروفة فنياً ب **لانا ديل ريي**، هيّ موغنية و كاتبة أغاني ميريكانية. لمزيكة ديالها معروفة ب لإستكشاف السوداوي ديال مواضيع بحال لإغراء و الرومانسية، ب بزاف ديال لإحالات للتقافة د لپوپ ديال لميريكان د عوام 1950 تال 1970. لانا ديل ريي خدات عدد د الجوائز، منها جوائز إم تي ڤي د لڤيديو لموسيقي مرة وحدة، جوائز إم تي ڤي د لمزيكة لوروپية تلاتة د لمرات، جوائز بريت جوج مرات، جوج د الجوائز ديال لعيالات ف لمزيكة د بيلبورد *Billboard Women in Music*، و جايزة ساتلايت مرة وحدة، زيادة على 11 ترشيحات ل جوائز ڭرامي، و ترشيح واحد ل جائزة ڭولدن ڭلوب. مجلة "ڤارايتي" Variety دارت ليها تكريم ف حفلة جوائز هيتميكرز *Hitmakers Awards* حيت هيّ "وحدة من أعظم لموغنيين و لكاتبين د لأغاني ف لقرن 21". ف 2023، مجلة رولين سطون حطات لانا ديل ريي من بين أعظم 200 موغنية ف التاريخ"، و لمجلة اللي تابعة ليها رولين سطون يو كيي عتابراتها أعظم موغنية ميريكانية ف لقرن 21.

ديل ريي كبرات ف شمال ولاية نيويورك و تحوّلات ل مدينة نيويورك ف 2005 باش تتبع كاريير ف لمزيكة. لإختراق ف لكاريير ديالها كان أغنية سينڭل ب عنوان "ڤيديو ڭييمز" *Video Games* ف 2011، لي حلّ ليها لباب باش تسني معا شركات پوليضور و إينترسكوپ. لألبوم التاني ديالها "بورن تو داي" *Born to Die*، لي خرج ف 2012، حقق نجاح تجاري كبير و بين النقّاد، و كان أكتر ألبوم ف شعبيتو ف عدد ديال لبلدان. ف 2023 ولّى تاني ألبوم ف التاريخ كيدوّز كتر من 500 سيمانة ف ليستة بيلبورد 200 ف لميريكان.

## مصادر

تصنيف:شاعرة ميريكانية
تصنيف:ناس حيين
تصنيف:زيادة 1985
تصنيف:موغنية ميريكانية
مينوطور

**لمينوطور** (, *مينوطاوروص*) ، و معروف تا ب سمية **أسطيريون** هو مخلوق خرافي فالميثولوجيا ديال اليونان لقديمة. كان كيسكن ف ڭزيرة كريت، و كان عندو راس ديال ثور و ڭسدة ديال بنادم. اليونانيين كانو كيعتابروه رمز ديال الوحشية، و كان كيسكن ف متاهة كبيرة صاوبوها لمعماري دايدالوس و ولدو إكاروس، ب أمر من الملك ديال كريت مينوص. بزاف ديال القصص تحكات عليه، و أشهر وحدة هي ديال ثيسيوس اللي قتلو.

## مصادر

تصنيف:عجولا ف لأساطير
تصنيف:شخصيات ف لأساطير ليونانية
التبوريدا

[تصغير|التبوريدا ف [بني درار.]]
**التبوريدا**، ولاّ **لفانطازيا**، ولاّ **لخيّالة** هو واحد النشاط كيدّار بلعود، كيكون ف لعياد و لمواسم ف شمال إفريقيا كاملا.

التبوريدا لأصل ديالها عسكري. تيكون فيها صفّ ديال الناس كل واحد راكب على لعود ديالو و هاز موكحلا. كيجريو كاملين دقّا وحدا، و وملّي توصلو للخر د الجرية، تيطلقو كاملين لبارود.

التبوريدا يقدرو يديروها الرجال و لعيالات، و لكن ماشي مخلطين (إما كاملين رجال ولاّ كاملين عيالات).

ف دجنبر 2021، دخلات التبوريدا اللي كادّار ف لمغريب ف اللائحة د الترات اللامادي لإنساني د ليونيسكو.
## مصادر

تصنيف:تقافة د لمغريب
تصنيف:مقالات تكتبو ف لإديتاطون لموازي ديال ربيع د ويكيميديا ؤروپا الشرقية و لوسطانية 2025
تصنيف:تقافة أمازيغية
تصنيف:لمغرب لكبير
أمتوال

**أمتوال** (السمية لعلمية *filaria*) هوّ ݣنس ديال الديدان لأسطوانية () لي فيه 44 نوع، و جا تحت من لفاميلة ديال لأمتواليات *Filariidae*. دود أمتوال كيتّعتابر پارازيط لي كيتخشى ف الجلدة الدخلانية ديال لكارنيڤورات و لقوارض.

دود أمتوال كاين ف لعالم كامل.

## نواع

ف الليستة ديال كاينين هاد النواع:

## مصادر

تصنيف:ݣنس (بيولوجيا)
محمد بن عبد السلام

**محمد التواشي** لمعروف ب **محمد بن عبد السلام** (مزيود ف 1930 ولّا 1932 ف سلا، توفى ف 9 يناير 2025 ف الرباط) ملحّين مغريبي. كان كيتلقّب ب "سيد لأغنية لمغريبية الزجلية".

## حياتو
كبر بن عبد السلام ف بيئة فنية لي عاوناتو باش يصقل لموهبة ديالو. ف 1940 بدا الرحلة لفنية ديالو ف لميتم لبيضاوي، فين تعلّم لعزف على ألات لعود و لكامانجة، من بعد نضمّ للجوق اللي أسسو أحمد زنيبر. بانو فيه عدد ديال لفنانين بحال عازف لعود عمرو الطنطاوي، و عازف لقانون صالح الشرقي، و عازف لكامانجة محمد سمريس.

من لخمسينات بان بن عبد السلام كا واحد من لعمايد ديال لفن، و كانت عندو قدرة فريدة ف دمج لمزيكة التقليدية و لعصرية. فاش رجع ل سلا مور رحلة ديال التكوين، أسس جوق "لإتحاد السلاوي" لي دار معاه عدد ديال لحفلات ف مدون لمغريب ف عهد لحماية لفرانساوية. أول أغنية لحنها كان عنوانها "يا لخاطف عقلي" ف 1952، و ألّف أول معزوفة ديالو ف نفس لعام ب عنوان "بوادر". ف داك لعام نيت، نضمّ للجوق لعصري ديال الراديو د لمغريب، و بقى عضو فيه تال 1954.

بعد خلافات معا الرئيس د الجوق أحمد لبيضاوي، تدار جوق جديد موازي سميتو "جوق لمنوعات"، و ترأسو نيت محمد بن عبد السلام. و شارك ف برامج د الراديو بحال "للأذن ذاكرة" و " سمر". ف 1959، ملي المهدي المنجرة ولّى مدير ديال دار الراديو، وحد الجوقات بجوج ب رئاسة ديال لبيضاوي، و هادشي خلق مشاكيل جديد لي بسبابها خرجو منو عدد ديال لأعضاء، منهم محمد بن عبد السلام. هاد اللخر ولّا رئيس ديال الجوق د مكناس.

و لحن كتر من 250 أغنية ديال فنانين بحال إسماعيل أحمد، عبد الوهاب الدكالي، نعيمة سميح، محمد الإدريسي، و لفنانة التونسية علية.

ف 1992، طرات ليه كسيدة و قرر باش يعتازل، ولايني التأتير ديالو بقى حاضر ف الساحة لفنية لمغريبية.

## خدمتو
من بين أهم لأعمال ديالو:
* سولت عليك العود والناي: غناها إسماعيل أحمد
* البحارة: غناتها نعيمة سميح
* الظروف: غناها عبد الهادي بلخياط

ساهم ف أعمال وطنية و قومية بحال:
* المجد العربي: تسجلات ب مناسبة إنتصار حرب أكتوبر 1973
* صوت الأحرار (قصيدة ديال علال الفاسي)

## مصادر

تصنيف:زيادة 1932
تصنيف:وفيات 2025
تصنيف:ناس تزادو ف سلا
لمعهد لعالي د لفن لمسراحي و تّنشيط تّقافي

** لمعهد لعالي د لفن لمسراحي و تّنشيط تّقافي**، اللي كيتسمّا تا إيساداك (السمية لقصيرة ديالو بلفرانساوية)، هو مؤسسة مغريبية ديال الدولة جات ف الرباط، و تابعا للوزارة ديال التقافة. تأسس لمعهد ف 18 يناير 1985، و تيقرّي الطلبة على لخدامي ديال التمتيل ولمسرح ولإخراج و لكتبة د السيناريو.

لمعهد فيه تلاتة ديال الشعب هي: التنشيط التقافي، السينوڭرافيا، و التشخيص، و تاتكون الدخلة ليه ب كونكور مورا لباك.
## مصادر

تصنيف:لمسرح ف لمغريب
تصنيف:جامعات ؤ مؤسسات د تعليم لعالي ف لمغريب
تصنيف:مقالات تكتبو ف لإديتاطون لموازي ديال ربيع د ويكيميديا ؤروپا الشرقية و لوسطانية 2025
لؤرطوضوكسية

[تصغير|[أيقونة لمسيح ضابط كولشي (سينا)|أيقونة لمسيح ضابط كولشي *Christ Pantocrator* ف دير لقديسة كاطرين، سينا، مصر]]
**لؤرطودوكسيّا المسيحية** وكتّعرف حتى بسمية **لؤرطودوكسيّا الشرقية**، هي واحد من الفروع الرئيسية ديال المسيحية مع الكاطوليكية و الپروطيستاننية. كتّميّز لؤرطودوكسيّا بالشدّان ديال التقليد الرسولي و لمجامع المسكونية اللولى، وهي كتشوف راسها نيشان لمتيداد دالكنيسة المسيحية اللولى ديال يسوع المسيح والرسل دياولو.

## السميّة

لكلمة د "ؤرطودوكسية" (ب ) جات من  اللي كتعني "الراي المستاقيم" ولاّ "العقيدة الصحيحة" كتّخدّم للدلالة على الطائفة اللي حافضت -على حساب ما كيآمنو مّاليها- على الإيمان المستاقيم كيما خداو الرسل بلا تحريف ولا زيادة.

## لكونطيكسط اللي تزادت فيه والتاريخ

كترجع الجدور د لؤرطودوكسية للكنيسة المسيحية اللولانية لؤرطوضوكسية، فين بداو الرسل النشر د التعاليم د المسيح بعد قيامو. تطوّرات المسيحية داخل الإمبراطورية الرومانية، و نتاشرت ف بلايص كي بحال أنطاكية، الاسكندرية، روما، القسطنطينية، ؤرشاليم، وهي اللي معروفا بالبطريكيات الخمسة.

## فين كاينين لؤرطودوكس دابا، وشحال بيهم؟

كاين تقريبا 250 مليون أرطوضوكسي فالعالم بزاف منهم ف روسيا، أوكرانيا، اليونان، صيربيا، جورجيا، سوريا، لبنان، و كاينين حتى ف أوروپا الغربية، كندا و لميريكان.

## مصادر

تصنيف:لمسيحية
محمد بن عبد السلام (توضيح)

هادي صفحة د التوضيح، **محمد بن عبد السلام** تقدر تشير ل هاد لمواضيع:

* محمد بن عبد السلام بن سحنون (817 - 870): فقيه مالكي.
* محمد بن عبد السلام لخشني (833 - 899): عالم د اللوغة و لحديث من قرطبة.
* محمد بن عبد السلام لمارديني (1118 - 1198): طبيب أصلو من لقدس و عاش ف دمشق.
* محمد بن عبد السلام بن مشيش (لقرن 13): ولي صالح من جوايه تطوان و شفشاون.
* محمد بن عبد السلام الهواري (1277 - 1348): فقيه مالكي تونسي.
* محمد بن عبد السلام لأموي (مات مور 1395): عالم د اللوغة مصري.
* محمد بن عبد السلام البناني (توفى ف 1750): عالم د لحديث من فاس.
* محمد بن عبد السلام لعباسي (لقرن 16/17): عالم دين و متصوف تزاد ف لمغريب و توفى ف الدزاير.
* محمد بن عبد السلام لفاسي (1718 - 1800): فقيه ديال علم القراءات من فاس.
* محمد بن عبد السلام الضعيف (1752 - 1820): توارخي مغريبي من الرباط.
* محمد بن عبد السلام بن ناصر (1729 - 1824): فقيه و رحالة مغريبي.
* محمد بن عبد السلام بن عبود (توفى ف 1925): متصوف درقاوي من مكناس.
* محمد بن عبد السلام بنونة (توفى ف 1928): فقيه فاسي.
* محمد بن عبد السلام بن أحمد بوستة (النص اللول د لقرن 20): عالم د اللوغة و التفسير.
* محمد بن عبد السلام الرندي الرباطي (توفى ف 1946): قاضي، أديب، و شاعر.
* محمد بن عبد السلام السائح (1891 - 1948): قاضي و كاتب من الرباط.
* محمد بن عبد السلام (1932-2025): ملحّين مغريبي.

تصنيف:صفحة توضيح
اللاتڤية

**اللاتڤية** (ب اللاتڤية: *latviešu valoda*) لوغة بالطية شرقية ف لفاميلة ديال اللوغات لهندوؤروپية. اللاتڤية مهضورة ف منطقة لبلطيق، و هيّ اللوغة لأم ديال اللاتڤيين و اللوغة الرسمية ديال لاتڤيا، و وحدة من اللوغات الرسمية ديال لإتحاد لؤروپي. كاينين علاين 1,5 مليون ناطق ب اللاتڤية كا لوغة أم ف لاتڤيا، و 100.000 على برّا. ف عوام 2000، كانو 2 د لمليون ناطقين ب اللاتڤية، لي هوما 80% د السكان ديال لاتڤيا. عدد السكان ف 2022 نقص ل 1,8 مليون واحد. 1,16 مليون منهم (62%) كيهضرو بيها ف الدار بشكل أساسي. يلا حيّدنا لمناطق ديال لاتڭال و ريڭا، 90% ديال السكان د الدواور و لمدون كيهضروها كا لوغة أم.

ب عتيبارها لوغة بالطية، أقرب لوغة ليها هيّ الليتوانية (زيادة على لپروسية لقديمة، لي نقارضات)؛ ولايني اللاتڤية تطورات ف تيجاهات مختالفين. زيادة على هادشي، كاين خيلاف على واش اللاتڭالية لمعيارية *Standard Latgalian* و لكورسينييكي Kursenieki، لي بيناتهم تفاهوم متبادل معا اللاتڤية، هوما لهجات ديالها ولّا لوغات مستاقلة.

بانت اللاتڤية لمرة اللولة ف محتوى مطبوع ف لوسط ديال لقرن 16 ب الطبيع ديال صلاة الرب ف كتاب لكوصموڭرافيا لكونية *Cosmographia universalis* ديال صيباستيان مونستر ف 1544، و كانت مكتوبة ب لحروف اللاتينية.


Baltic_Tribes_c_1200.svg|توزيع لقبايل البالطية، ف جوايه عام 1200 (لحدود تقريبية)
Dictionarium_Polono-Latino-Lothavicum_opus_posthumum_(Dictionary_of_the_Polish-Latin-Latvian_languages)_by_Georgs_Elgers,_Vilnius,_1683.jpg|ديكسيونير د لپولونية و اللاتينية و اللاتڤية ديال ڭيورڭس إلڭيرس *Georgs Elgers*، تّنشر ف ڤيلنيوس، ف الدوقية لكبيرة د ليتوانيا، 1683


## مصادر

تصنيف:لوغات د لاتڤيا
لبوصنية

**لبوصنية** (ب لبوصنية: *bosanski/босански*) هي لڤيرسيون لمعيارية ديال الصربية لكرواتية متعددة لمراكز لي كيهضروها لبوصنيين. لبوصنية هي وحدة من تلاتة اللوغات رسمية ف لبوصنة و لهرسك. الجوج لخرين هوما لكرواتية و الصربية، و هاد اللوغات ب تلاتة كيتفاهمو بيناتهم. هاد اللوغة معتارف بيها رسمياً حتى ف كرواتيا، صربيا، مونطينيڭرو، مقدونيا الشمالية، و كوصوڤو.

لبوصنية كاتخدّم لحروف اللاتينية و لكيريلية بجوج، اللاتينية ف التخدام ديال كل نهار. لبوصنية كاتميّز على التنويعات لخرين ديال الصربية لكرواتية ب وجود ستيعارات من لعربية، لفارسية، و التركية لعتمانية، بسباب التفاعل ديالها معا تقافات إسلامية خرة.

لبوصنية مبنية على اللهجة د الصربية لكرواتية لمنتاشرة ڭاع، لي هيّ الشطوكاڤية، و تحديداً على اللهجة لهيرسيكية الشرقية، لي هيّ نيت الساس ديال لڤيرسيون لمعيارية د لكرواتية، الصربية و لمونطينيڭرية. لإعلان ديال اللوغة لمشتاركة د لكرواتيين، الصربيين، لبوصنيين و لمونطينيڭريين تدار ف 2017 ف صاراييڤو. وخا السمية لمنتاشرة ديال اللوغة لمشتاركة هي "الصربية لكرواتية"، كاينين دابا مصطلحات خرين بحال "لبوصنية الصربية لكرواتية" ولّا "لبوصنية لكرواتية لمونطينيڭرية الصربية" لي غاديين و كيتخدّمو كتر من التسعينات، سيرتو ف لأوساط الديپلوماسية.
[تصغير|كتاب د لقراية ب [لاتينية|اللاتينية و لبوصنية، 1827]]

## مصادر

تصنيف:لوغات د تركيا
تصنيف:لوغات د كرواتيا
تصنيف:لوغات د صربيا
تصنيف:لوغات د لبوصنة ؤلهرسك
تصنيف:لوغات د مونطينيڭرو
تصنيف:لوغات د ألبانيا
تصنيف:لوغات د كوصوڤو
لأرمينية

**لأرمينية** (ب لأرمينية: *հայերեն*، هاييرين) لوغة هندوؤروپية و لعضو لوحيد ديال لفرع لأرميني منها. هيّ اللوغة لأم ديال لأرمينيين و اللوغة الرسمية ديال أرمينيا. تاريخيا هاد اللوغة كانت مهضورة ف لمرتفعات لأرمينية، و دابا منتاشرة تا ف لبلدان لي كاينين فيها زماݣريا أرمينيين. لأرمينية كاتّكتب ب سيستيم خاص بيها، لألفبائية لأرمينية لي دارها لقدّيس ميصروپ ماشطوطس ف عام 405 ميلادية. كيتقدّر عدد الناطقين ب لأرمينية ف لعالم كامل ب 5 تال 7 مليون واحد.

## مصادر

تصنيف:لوغات د تركيا
تصنيف:لوغات د إيران
تصنيف:لوغات هندوؤروپية
تصنيف:لوغات د أرمينيا
تصنيف:لوغات د لقوقاز